open-index/open-wikipedia-markdown huggingface dataset:
Sirakorola

**Sirakorola** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee piirin pohjoisosassa 50 kilometriä Koulikorosta pohjoiseen. Kunnassa on 36&nbsp;000 ja keskuskylässä 2&nbsp;600 asukasta (vuonna 2009, väestönlaskenta).

Sirakorolan kunnan pinta-ala on 987 neliökilometriä. Se rajoittuu idässä Koulikoron piirin Tougounin, etelässä Méguétanin, Doumban ja Koulan, lännessä Kolokanin piirin Nonkonin ja Massantolan sekä pohjoisessa Banamban piirin Benkadin, Banamban ja Duguwolowulan kuntiin. 

Seutu kuuluu Sudanin vyöhykkeeseen. Maisemaa leimaavat Mandinguevuorten reuna-alueen kukkulat. Pysyviä vesistöjä ei ole. Luonnonvarainen kasvillisuus on heinäsavannia.

Kuntaan kuuluu 55 kylää. Asukkaat ovat bambaroita, soninkeja ja fulbeja. Vallitsevat uskonnot ovat islam, kristinusko ja animismi.

Sirakorolan kautta kulkee Koulikoron ja Banamban välinen maantie RN27. Seudun pääelinkeino on maatalous. Keskuskylässä pidetään viikoittain tärkeät markkinat.

## Lähteet
Ampumahiihdon maailmanmestaruuskilpailut 1995

**[[Ampumahiihdon maailmanmestaruuskilpailut]] 1995** järjestettiin 14.–19. helmikuuta Anterselvassa, Italiassa. Kisojen menestynein maa oli Ranska, joka voitti kahdeksasta lajista kolme kultamitalia.

## Miehet
### 10 km sprintti

### 20 km normaalimatka

### 4&nbsp;×&nbsp;7,5 km viesti

### Joukkuekilpailu

## Naiset
### 7,5 km sprintti

### 15 km normaalimatka

### 4&nbsp;×&nbsp;7,5 km viesti

### Joukkuekilpailu

## Mitalitaulukko

## Lähteet
* Tulokset IBU:n sivuilla
*
Tuliumoksidi

**Tuliumoksidi** Tm2O3 (tai *tulium(III)oksidi*, *dituliumtrioksidi*, *thulia*) on alkuaine tuliumin epäorgaaninen yhdiste hapen kanssa, ja sen ainoa oksidi. Se on kiinteä aine joka muodostaa vaaleanvihreitä kiteitä, joiden kiderakenne on samankaltainen kuin talliumoksidilla (Tl2O3). Yhdiste ei liukene veteen eikä yleisempiin liuottimiin. Tuliumoksidia valmisti ensimmäisenä Per Teodor Cleve vuonna 1879 ja alkuaine tulium tunnistettiin tällöin.

Tuliumoksidia syntyy tuliumin palaessa ilmassa:
:4 Tm + 3 O2 →  2 Tm2O3

Sitä saadaan myös tuliumoksalaatin, tuliumkarbonaatin tai tuliumasetaatin hajotessa noin 700&nbsp;°C lämpötilassa, kuten reaktiossa:
:Tm2(C2O4)3 →  Tm2O3 + 3 CO2 + 3 CO

Luonnossa tuliumoksidia on monatsiitti ja bastnäsiitti mineraaleissa. Maailmassa tuotetaan vuodessa noin 50 tonnia tuliumia tuliumoksidin muodossa, josta metallista tuliumia voidaan valmistaa pelkistämällä.

Tuliumoksidi muuttaa lasin optisia ominaisuuksia, joten sitä käytetään joissakin puolijohdelasereissa varsinkin 1,9–2,2&nbsp;μm aallonpituuksilla.

## Lähteet

## Aiheesta muualla
*PubChem: Thulium(III) Oxide 
*Sigma-Aldrich: Thulium(III) oxide
Ranskan ympäriajo 1995

**Ranskan ympäriajo 1995** alkoi 2. heinäkuuta ja päättyi 23. heinäkuuta 1995. Kilpailun voitti ennätyksellisesti viidennen kerran Espanjan Miguel Indurain, toiseksi sijoittui hänelle 4.35 minuuttia hävinnyt Sveitsin Alex Zülle ja kolmas oli Tanskan Bjarne Riis 6.47 minuuttia voittajalle hävinneenä.

Motorola-tallissa ajanut italialainen Fabio Casartelli kaatui vuoristoisella 15. etapilla Saint-Gironsista Cauteretsiin, sai päähänsä pahoja vammoja ja kuoli sairaalassa. Samassa kolarissa italialainen Dante Rezze putosi rotkoon ja hänen reisiluunsa katkesi, saksalainen Dirk Baldinger sai lonkkaluuhunsa murtumia ja italialainen Giancarlo Perrini selvisi vammoitta.

Kuudestoista etappi Tarbesista Pau'hun alkoi minuutin hiljaisella hetkellä ja se ajettiin rauhallisella vauhdilla vailla kilpailutarkoitusta. Motorola-tallin kuusi jäljellä ollutta ajajaa ylittivät maalilinjan muiden edellä, ensimmäisenä Casartellin ystävä ja huonetoveri Andrea Peron.

## Etapit

## Lähteet
Italian ympäriajo 1995

**Italian ympäriajo 1995** alkoi 13. toukokuuta ja päättyi 4. kesäkuuta 1995. Kilpailun voitti Sveitsin Tony Rominger, toiseksi sijoittui hänelle 4.13 minuuttia hävinnyt Venäjän Jevgeni Berzin ja kolmas oli Venäjän Pjotr Ugrjumov 4.55 minuuttia voittajalle hävinneenä.

## Lähteet
Julius Alakortes

**Julius Alakortes** (s. 26. toukokuuta 1999) on suomalainen koripalloilija, pelipaikaltaan laituri. Hän edustaa Korisliigassa pelaavaa KarhuBasketia, joka on myös hänen kasvattajaseuransa. Liigadebyyttinsä Alakortes on tehnyt kaudella 2015–2016, lokakuussa 2015 pelatussa ottelussa Korikobria vastaan.

## Lähteet
*Suomen Koripalloliiton tilastopalvelu

### Viitteet
Perttu Salmi

**Perttu Salmi** (s. 19. maaliskuuta 1998) on suomalainen koripalloilija, pelipaikaltaan laituri. Hän edusti Korisliigassa pelaavaa KarhuBasketia, joka oli myös hänen kasvattajaseuransa. Liigadebyyttinsä Salmi on tehnyt kaudella 2015–2016, helmikuussa 2016 pelatussa ottelussa KTP-Basketia vastaan.

## Lähteet
*Suomen Koripalloliiton tilastopalvelu

### Viitteet
Mile Svilar

**Mile Svilar** (s. 27. elokuuta 1999 Antwerpen) on serbialais-belgialainen jalkapalloilija, pelipaikaltaan maalivahti. Hän edustaa Italian Serie A:ssa pelaavaa AS Romaa.

## Seurajoukkueura
### Anderlecht
Svilar oli Anderlechtin edustusjoukkueen kolmas maalivahti kaudella 2016–2017 mutta ei pelannut yhtäkään ottelua.

### Benfica
Svilar allekirjoitti viiden vuoden sopimuksen Portugalin sarjamestari Benfican kanssa 28. elokuuta 2017 ja otti pelinumerokseen numeron 1. Hän teki Benfican debyyttinsä 14. lokakuuta 1–0 voittoon päättyneessä ottelussa Olhanenseä vastaan. Hänestä tuli kaikkien aikojen nuorin Mestarien liigassa pelannut maalivahti 18 vuoden ja 52 päivän iässä, kun hän pelasi 0–1-tappioon päättyneessä kotiottelussa Manchester Unitedia vastaan 18. lokakuuta 2017. Hän pelasi viiden kauden aikana Benfican edustusjoukkueessa kuusi Portugalin liigan ottelua ja kolme Mestarien liigan ottelua. Enemmän peliaikaa hän sai Benfican reservijoukkueessa.

### Roma
Svilar siirtyi AS Romaan kesällä 2022. Hän pelasi tulokaskautensa viimeisillä kierroksilla kolme Serie A -ottelua. Eurooppa-liigassa hän pelasi yhden ottelun. Kauden 2023–2024 Serie A:ssa Svilar nousi helmikuussa Roman ykkösmaalivahdiksi ja pelasi kauden mittaan kaikkiaan 15 Italian liigan ottelua. Eurooppa-liigassa, jossa Roma ylsi välieriin, hän pelasi joukkueensa kaikki 14 ottelua.

## Maajoukkueura

Svilar edusti Belgian nuorten maajoukkueita ja pelasi muun muassa alle 17-vuotiaiden Euroopan-mestaruuskilpailuissa 2016. Aikuisten tasolla hän siirtyi edustamaan Serbiaa. Hän on pelannut toistaiseksi ainoan miesten maaottelunsa syyskuussa 2021 Qataria vastaan.

## Lähteet
Teemu Hostikka

**Teemu Hostikka** (s. 4. maaliskuuta 1979) on suomalainen käsikirjoittaja, tuottaja ja ohjaaja. Hostikka on perustamansa NTRNZ media Oy:n pääomistaja. Hän asuu Kittilässä. 

Teemu Hostikka tunnetaan neljä kertaa Kultaisella Venlalla palkitun Eränkävijät-TV-sarjan luojana, käsikirjoittajana ja vastaavana tuottajana. Eränkävijät on Hostikan Yle TV1:lle kehittämä formaatti, joka seuraa intohimoisten eräihmisten elämää Suomessa. Sarjaa on tuotettu yhdeksän tuotantokautta, se on palkittu neljällä Kultaisella Venlalla, ja se on ollut ehdolla Kultainen Venla -finaalissa 14 kertaa. Sarja on myös myyty Suomen, Ruotsin ja Norjan lisäksi jo 30:en maahan. Sarjasta tehtiin myös kansainvälinen versio, joka Suomessa tunnetaan nimellä Eränkävijät: Alpeilta Arktiselle. Sen ensimmäinen tuotantokausi nähtiin Suomessa YLE TV1:llä 2019 ja toinen 2021.

Hostikan viimeisin suurtuotanto on Vaietut arktiset sodat (Untold Arctic Wars) -historiadokumenttisarja (2022), jonka hän käsikirjoitti yhdessä Anna-Reeta Eksymän kanssa. Sarja levinnyt kansainvälisesti laajemmalle kuin mikään muu suomalainen dokumenttisarja aiemmin.  Sen ostivat mm. The Walt Disney Company, RTL, Al Jazeera, BBC sekä australialainen SBS. Sarja on esitetty YLE TV1:n lisäksi kaikilla pohjoismaisilla yleisradiokanavilla. Sen toinen kausi on tuotannossa.

Hostikan ja rikostoimittaja Heidi Holmavuon käsikirjoittama Uskomattomat ympäristörikokset sai ensi-iltansa MTV-kanavalla ja Katsomossa elokuussa 2023. Neliosainen sarja esittelee Suomen merkittävimpiä ympäristörikoksia.

NTRNZ median kansainvälisesti myytyihin tuotantoihin kuuluu myös Suomen luontoa ja taikuri Henri Kemppaisen taikuutta yhdistävä viisiosainen Magic in Lapland -sarja (2019). Sarja on myyty mm. ROKU-alustalle sekä DIRECTV-operaattorille, joiden kautta sarja tavoittaa Pohjois- ja Etelä-Amerikan miljoonayleisöt.

Teemu Hostikka vaikutti 1996-2008 the RMS yhtyeessä, joka levytti kaksi albumia *From Below (2002)* ja *Fates and Fairytales from the Mushroom Land* (2008). Yhtye soitti mm. keikan suorassa lähetyksessä Radiomafiassa sekä teki Suomen kiertueita Sentencedin ja Charonin lämmittelijänä. Yhtye hajosi 2008.

Hostikka perusti intranze-toiminimen 2004, joka muuttui NTRNZ media Oy:ksi 2012. Yritys työllistää noin 20 henkilöä. Yrityksen hallitukseen kuuluu mm. suomalainen näyttelijä Peter Franzén.

Hostikka aloitti yrityksessään graafisena suunnittelijana sekä web-designerina, ja hänen käsialaansa ovat mm. Poisonblack yhtyeen ''Of Rust and Bones''  (2010), ''Drive'' (2011) ja ''Lyijy'' (2013) levynkannet.

Televisiouransa Hostikka on aloittanut Oulun Kärppien pelitapahtumien monikameraohjaajana. Myöhemmin hän toimi ohjaajana sadoissa Urho TV:n ja Nelosen SM-Liiga sekä CHL-ottelulähetyksissä. Hostikka on tuottanut ja ohjannut Neloselle 2011-2014 ja 2021 järjestetyn Rokua Geopark Challenge -seikkailu-urheilukilpailun lähetyksen.

Teemu Hostikka tuotti ja ohjasi useita dokumentteja Erätulilla ohjelmaan, Mm. Huippu Etelämantereella (2014) -dokumentin, joka seurasi Patrick "Pata" Degermanin johtaman retkikunnan matkaa etelämantereella. Hän oli mukana Erätulilla-ohjelman teossa aina sarjan lopettamiseen saakka.

## Lähteet
Hostikka

**Hostikka** on suomalainen sukunimi, joka on muun muassa seuraavilla henkilöillä:

*Juha Hostikka (s. 1971), tenori ja Dallapé-orkesterin johtaja
*Santeri Hostikka (s. 1997), jalkapalloilija
*Teemu Hostikka (s. 1979), tuottaja ja toimitusjohtaja
*Ville Hostikka (s. 1985), jääkiekkoilija
Rod Jones

**Rod Jones** (s. 5. helmikuuta 1953 Melbourne, Victoria, Australia) on australialainen kirjailija. Hän asuu Melbournen lähellä.

Jonesin äiti antoi poikansa adoptoitavaksi kuuden viikon ikäisenä. Jones sai tietää adoptioäidiltään asiasta 17-vuotiaana. Hän käsittelee aihetta romaanissa *The Mothers* (2015). Jones sai koulutuksensa Melbournessa. Hän opiskeli historiaa ja englannin kieltä Melbournen yliopistossa. Valmistuttuaan 1976 hän työskenteli opettajana kouluissa ja yliopistoissa. Hän jäi päätoimiseksi kirjailijaksi 1980-luvun lopulla saatuaan Australia Council for the Artsin apurahoja.

Esikoisromaanistaan *Julian unet* (1988) Jones sai SA Festival -palkinnon. Samaa aihetta, psyykkistä kokemusta, hän pohtii romaanissa *Prince of the Lilies* (1991), jossa hän todellisuuskäsityksiä tutkiessaan hyödyntää arkeolgiaa ja psykoanalyysiä kreikkalaisessa ympäristössä.

Jones sanoo kirjailijantyöstään:

## Palkinnot ja tunnustukset
Henkilökohtaiset palkinnot:
* 2004 State Library of Victoria, Creative Fellowship
* 2001 Australia Council Grants, Awards and Fellowships — Literature Board Fellowship Two-year fellowship

## Teokset
;Suomennetut teokset
* *Julian unet* (*Julia Paradise*, 1986) suom. Eva Siikarla. WSOY, 1990 

; Muut teokset
* *Prince of the Lilies*, 1991
* *Billy Sunday*, 1995
* *Nightpictures*, 1997
* *Swan Bay*, 2003
* *The Mothers*, 2015

## Lähteet

## Aiheesta muualla
* The Fantasy Trade in Shanghai, The New York Times, October 11, 1987
John Hessin Clarke

**John Hessin Clarke** (18. syyskuuta 1857 New Lisbon, Ohio – 22. maaliskuuta 1945 San Diego, Kalifornia) oli yhdysvaltalainen lakimies, joka toimi korkeimman oikeuden tuomarina vuosina 1916–1922.

Clarke ei opiskellut lakia yliopistossa vaan isänsä johdolla, minkä jälkeen hän sai oikeuden toimia lakimiehenä Ohion osavaltiossa. Pian hän muutti kotikaupungistaan Youngstowniin, jossa hän toimi asianajajana oikeudenkäynneissä ja omisti osan paikallislehdestä. Vuonna 1897 hän muutti Clevelandiin, jossa hän neuvoi yritysasiakkaita.

Clarke pyrki kahdesti senaattiin, mutta ei tullut valituksi. Hän oli progressiviinen demokraatti ja kannatti muun muassa rautateiden julkista paikallisomistusta. Vuonna 1914 presidentti Woodrow Wilson nimitti Clarken liittovaltion tuomariksi ohiolaiseen piirioikeuteen. Kaksi vuotta myöhemmin Wilson nimitti hänet korkeimpaan oikeuteen Charles Evans Hughesin seuraajaksi.

Vuonna 1922 Clarke erosi tuomioistuimesta. Hän halusi kampanjoida sen puolesta, että Yhdysvallat littyisi YK:ta edeltäneeseen Kansainliittoon. Maa ei kuitenkaan liittynyt järjestöön, ja muutaman vuoden kuluttua Clarke vetäytyi lähes kokonaan julkisesta elämästä.

## Lähteet
*

### Viitteet

## Aiheesta muualla

*Clarke, John Hessin Federal Juidical Center
Colton Sissons

**Colton Sissons** (s. 5. marraskuuta 1993 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Vegas Golden Knightsia. Hän on Nashville Predatorsin toisen kierroksen varaus .

## Ura
Sissons siirtyi kaudeksi 2011–2012 WHL:ään Kelowna Rocketsin paitaan. Hän pelasi tulokaskaudellaan 63 ottelua tehden tehot 17+24=41. Toisella kaudella 58 otteluun syntyivät tehot 26+15=41. Hänet valittiin pelaamaan *[[CHL Top Prospects Game]]en*. Kausi 2012–2013 oli Sissonsin viimeinen WHL:ssä. Hän teki 61 ottelussa 28 maalia sekä 39 syöttöpistettä eli yhteensä 67 tehopistettä.

Nashville Predators valitsi Sissonsin 50. pelaajana . Syyskuussa 2012 Sissons ja Predators solmivat kolmivuotisen tulokassopimuksen. Kausi 2013–2014 oli Sissonsille ensimmäinen ammattilaistasolla. Suurimman osan kaudesta hän pelasi Predatorsin AHL-farmiseura Milwaukee Admiralsissa, mutta pääsi myös NHL-kokoonpanoon 17 ottelussa. NHL-debyyttinsä hän teki 28. tammikuuta 2014 4–3 -voittoon päättyneessä ottelussa Winnipeg Jetsiä vastaan. Sissons sai ottelussa jääaikaa 10.49 minuuttia jonka lisäksi hän keräsi syöttöpisteen. Ensimmäisen maalinsa hän teki 27. maaliskuuta Buffalo Sabresia vastaan. Sissons pelasi kauden aikana AHL:n tähdistöottelussa.

Kauden 2014–2015 Sissons pelasi kokonaisuudessaan Admiralsissa, jossa hän toimi varakapteenina. 76 ottelussa hän teki tehot 25+18=43. Seuraavalla kaudella, 2015–2016, Sissons toimi varsinaisena kapteenina. Hän pelasi 38 ottelua. Predatorsin NHL-kokoonpanoon hän pääsi 34 ottelussa, joissa teki neljä maalia sekä sai kaksi syöttöpistettä.

Helmikuussa 2016 Sissons teki Predatorsin kanssa kolmen vuoden mittaisen jatkosopimuksen. Kaudella 2016–2017 hän vakiinnutti paikkansa NHL-kokoonpanossa ja pelasi 58 runkosarjaottelua tehoin 8+2=10. Pudotuspeleissä Sissons pelasi 22 ottelua tehoin 6+6=12, kun Predators eteni aina loppuottelusarjaan asti, jossa se kuitenkin hävisi Pittsburgh Penguinsille. 

Kesäkuussa 2025 Predators kauppasi Sissonsin ja Jérémy Lauzonin Vegas Golden Knightsiin vaihdossa Nicolas Hagueen.

## Tilastot

## Lähteet
* 

### Viitteet
Vince Dunn

**Vince Dunn** (s. 29. lokakuuta 1996 Mississauga, Ontario, Kanada) on kanadalainen jääkiekkoilija, joka edustaa NHL-seura Seattle Krakenia. Pelipaikaltaan hän on puolustaja. St. Louis Blues varasi Dunnin toisella kierroksella .

## Ura
OHL-seura Niagara IceDogs varasi Dunnin 109. pelaajana vuoden 2012 . Dunn siirtyi Niagaraan kaudeksi 2013–2014. Tulokaskaudellaan hän pelasi 63 runkosarja- sekä 13 pudotuspeliottelua. Kaudella 2014–2015 Dunn teki 68 runkosarjaottelussa tehot 18+38=56 ja keräsi 59 rangaistusminuuttia. Kahdeksassa pudotuspeliottelussa hän teki kuusi maalia sekä neljä syöttöpistettä. Hänet valittiin pelaamaan *[[CHL Top Prospects Game]]en*.

Kesällä 2015 St. Louis Blues valitsi Dunnin toisella kierroksella 56. pelaajana . Syyskuussa 2015 Dunn ja St. Louis solmivat kolmivuotisen tulokassopimuksen. Dunn palasi vielä kaudeksi 2015–2016 IceDogsiin, jossa hän teki 52 pelissä tehot 12+31=43. 12 pudotuspeliottelua hän pelasi piste per peli -tahdilla.

Kausi 2016–2017 oli Dunnin ensimmäinen ammattilaistasolla, kun hän edusti St. Louis Bluesin AHL-farmiseura Chicago Wolvesia. Hän pelasi 72 runkosarjaottelua tehden tehot 13+32=45. Joukkueen sisäisessä pistepörssissä hän oli puolustajien ykkönen sekä kaikista kenttäpelaajista neljäs. Hänen tehotilastonsa oli +15. Kymmenessä pudotuspeliottelussa hän teki yhden maalin ja yhteensä kuusi tehopistettä.

Dunn aloitti kauden 2017–2018 Bluesin NHL-kokoonpanossa. Hän debytoi 4. lokakuuta 2017 ottelussa Pittsburgh Penguinsia vastaan saaden jääaikaa 15.28 minuuttia. Ensimmäisen maalinsa Dunn teki 12. lokakuuta Florida Panthersia vastaan. Hänet lähetettiin AHL:ään tammikuussa, jolloin hän oli pelannut 39 ottelua keräten yhteensä seitsemän tehopistettä sekä kahdeksan jäähyminuuttia. Hän pelasi Wolvesissa kaksi ottelua, joissa teki yhden maalin sekä syöttöpisteen, jonka jälkeen hänet kutsuttiin takaisin Bluesiin.

Joulukuussa 2020 Dunn teki Bluesin kanssa yksivuotisen ja 1,875 miljoonan dollarin arvoisen jatkosopimuksen.

Seattle Kraken varasi Dunnin joukkueeseensa . Tämän jälkeen Dunn teki Krakenin kanssa kaksivuotisen ja yhteensä kahdeksan miljoonan dollarin arvoisen sopimuksen.

Heinäkuussa 2023 Dunn teki Krakenin kanssa nelivuotisen ja yhteensä 29,4 miljoonan dollarin arvoisen jatkosopimuksen.

## Tilastot

## Lähteet
* 
* 

### Viitteet
Jackie Chan DC Racing

**Jackie Chan DC Racing** (aiemmin nimellä **DC Racing**) on kiinalainen autourheilutalli, joka kilpailee FIA World Endurance Championship ja Asian Le Mans Series -sarjoissa. Talli perustettiin vuonna 2015 ja sen omistajina toimivat David Cheng ja Jackie Chan.

## FIA WEC -tulokset
John McKinley

**John McKinley** (1. toukokuuta 1780 Culpeper County, Virginia – 19. heinäkuuta 1852 Lexington, Kentucky) oli yhdysvaltalainen poliitikko ja lakimies. Hän edusti Alabaman osavaltiota senaatissa ja toimi korkeimman oikeuden tuomarina vuosina 1837–1852.

McKinley opiskeli lakia ja aloitti uransa Kentuckyssa, johon perhe oli muuttanut pian hänen syntymänsä jälkeen. Muutettuaan Alabamaan hän lähti mukaan osavaltion politiikkaan, ja vuonna 1826 hänet valittiin senaattiin. Neljä vuotta myöhemmin hän hävisi senaatin vaalit ja palasi Alabaman osavaltion parlamenttiin. Hän voitti paikan senaatissa taas vuonna 1837 mutta erosi heti, sillä presidentti Martin Van Buren nimitti hänet korkeimpaan oikeuteen. McKinleyllä ei ollut edeltäjää, sillä kongressi oli juuri nostanut tuomarien määrää seitsemästä yhdeksään, ja McKinley sai yhdeksännen paikan. (Kahdeksanteen oli nimitetty John Catron).

Vaikka McKinley toimi korkeimmassa oikeudessa noin viisitoista vuotta, hänellä oli paljon poissaoloja, eikä hänellä ollut mainittavaa vaikutusta tuomioistuimen historiassa. Viimeisinä vuosinaan hänen terveytensä oli huono. Hän kuoli virassa ollessaan 72-vuotiaana 19. heinäkuuta 1852. Hänen seuraajansa oli John Archibald Campbell.

## Lähteet
*McReynolds, R. Michael: ”McKinley, John”. Teoksessa 

### Viitteet

## Aiheesta muualla
*McKinley, John, (1780 - 1852) Biographical Directory of the United States Congress
Wade Megan

**Wade Megan** (s. 22. heinäkuuta 1990 Canton, New York, Yhdysvallat) on yhdysvaltalainen jääkiekkoilija, joka edustaa NHL-seura Detroit Red Wingsin organisaatiota. Megan on pelipaikaltaan keskushyökkääjä. Florida Panthers varasi hänet viidennellä kierroksella .

## Ura
Florida Panthers valitsi Meganin viidennellä kierroksella, 138. pelaajana . Varausta seuranneeksi kaudeksi hän siirtyi NCAA:han Bostonin yliopiston joukkueeseen, jossa pelasi kauteen 2012–2013 asti. Viimeisellä kaudellaan hän oli joukkueen kapteeni. Neljä vuotta kestäneen yliopistouran aikana Megan pelasi yhteensä 151 ottelua tehden niissä 49 maalia sekä 34 syöttöpistettä eli yhteensä 83 tehopistettä. Lisäksi hänelle kertyi 161 rangaistusminuuttia.

Yliopiston jälkeen Megan teki sopimuksen hänet varanneen Panthersin AHL:ssä pelaavan yhteistyöseura San Antonio Rampagen kanssa. Loppukauden 2012–2013 aikana hän pelasi Rampagessa 13 ottelua, joissa viimeisteli yhden maalin. Hän teki myöhemmin Rampagen kanssa seuraavan kauden kattavan jatkosopimuksen. Kausi 2013–2014 oli Meganille ensimmäinen kokonainen ammattilaistasolla. Hän pelasi Rampagessa 43 ottelua tehoin 11+6=17. Lisäksi hän pelasi lainalla ECHL-joukkue Cincinnati Cyclonesissa, jonka paidassa hän teki 16 runkosarjaottelussa 13 maalia. Pudotuspeleissä Megan pelasi 22 peliä tehden tehot 10+3=13.

Kauden jälkeen Megan jatkoi jälleen sopimustaan Rampagen kanssa yhdellä vuodella. Hän pelasi joukkueen riveissä 59 ottelua. Cyclonesissa hän oli lainalla viiden ottelun ajan. Kaudeksi 2015–2016 Megan vaihtoi joukkuetta ja siirtyi Portland Piratesiin, jossa pelasi 75 runkosarjaottelua tehoin 14+9=23. Viidessä pudotuspeliottelussa hän jäi pisteittä.

Kesällä 2016 Megan teki St. Louis Bluesin kanssa yhden vuoden mittaisen kaksisuuntaisen sopimuksen. Hän debytoi Bluesin paidassa 23. joulukuuta 2016 ottelussa Tampa Bay Lightningia vastaan. Hän sai jääaikaa 9.40 minuuttia ja teki ensimmäisen maalinsa. Hän pelasi kauden aikana yhteensä kolmessa NHL-ottelussa. AHL:n puolella farmiseura Chicago Wolvesissa hän pelasi 73 runkosarjaottelua tehoin 33+33=66. Hän voitti Willie Marshall Awardin oltuaan liigan eniten maaleja tehnyt pelaaja.

Kauden jälkeen Megan ja St. Louis jatkoivat sopimusta yhdellä vuodella. Megan aloitti kauden 2017–2018 NHL-kokoonpanossa. Hän ehti pelata yhden ottelun, jonka jälkeen hänet lähetettiin Wolvesiin.

## Tilastot

## Lähteet
* 
* 

### Viitteet
Kristianstad Arena

**Kristianstad Arena** on vuonna 2010 avattu areena Kristianstadissa, Ruotsissa. Areenan kapasiteetti on urheilutapahtumissa 4 700 katsojaa ja konserteissa 5 000 katsojaa. Areena on käsipalloseura IFK Kristianstadin kotiareena. 

Areena on toiminut vuoden 2011 käsipallon maailmanmestaruuskilpailujen kilpailupaikkana. Areenalla järjestetään myös vuoden 2018 Melodifestivalenin Toinen mahdollisuus –karsinta.

## Lähteet
Zachary Sanford

**Zachary Michael Sanford** (s. 9. marraskuuta 1994 Salem, Massachusetts, Yhdysvallat) on yhdysvaltalainen jääkiekkoilija, joka edustaa NHL-seura Chicago Blackhawksia. Hän on Washington Capitalsin toisen kierroksen varaus .

## Ura
Washington Capitals valitsi Sanfordin toisella kierroksella 61. pelaajana . Varausta seuranneeksi kaudeksi Sanford siirtyi USHL-joukkue Waterloo Black Hawksiin. Hän pelasi kauden 2013–2014 aikana 52 ottelua tehoin 17+18=35. 12 pudotuspeliottelussa hän teki yhtä monta pistettä.

Black Hawksista Sanford siirtyi yhden kauden jälkeen yliopistosarja NCAA:han Boston Collegen joukkueeseen. Kaudella 2014–2015 hän teki 38 pelaamassaan ottelussa tehot 7+17=24. Toisella kaudellaan, 2015–2016, Sanford teki 41 ottelussa 13+26=39 tehopistettä, jolla oli joukkueen sisäisen pistepörssin kolmas.

Kahden yliopistokauden jälkeen Sanford teki hänet varanneen Washington Capitalsin kanssa kolmivuotisen tulokassopimuksen. Sanford teki debyyttinsä Capitalsin paidassa 13. lokakuuta 2016 ottelussa Pittsburgh Penguinsia vastaan. Hän sai ottelussa jääaikaa 14.46 minuuttia. Ensimmäisen maalinsa hän teki 11. helmikuuta 2017 Anaheim Ducksia vastaan. Helmikuun viimeisenä päivänä Sanford kaupattiin St. Louis Bluesiin yhdessä Brad Malonen ja ehdollisen toisen kierroksen varauksen kanssa vaihdossa Kevin Shattenkirkiin ja Pheonix Copleyhyn. Loppukauden aikana Sanford pelasi Bluesissa 13 runkosarjaottelua, joissa teki kaksi maalia sekä kolme syöttöpistettä, ja neljä pudotuspeliottelua, joissa jäi pisteittä. Lisäksi hän pelasi Bluesin AHL-farmiseura Chicago Wolvesissa kaksi pudotuspeliottelua.

Syyskuussa 2017 Sanfordin kerrottiin olevan noin viidestä kuuteen kuukautta kokoonpanosta sivussa olkapäävamman takia.

Elokuussa 2021 Sanford teki Bluesin kanssa yksivuotisen ja kahden miljoonan dollarin arvoisen jatkosopimuksen.

Syyskuussa 2021 Blues kauppasi Sanfordin Ottawa Senatorsiin vaihdossa Logan Browniin ja ehdolliseen neljännen kierroksen varausvuoroon vuoden 2022 varaustilaisuudessa.

Maaliskuussa 2022 Senators kauppasi Sanfordin Winnipeg Jetsiin vaihdossa viidennen kierroksen varausvuoroon.

Heinäkuussa 2022 Sanford teki vapaana agenttina Nashville Predatorsin kanssa yksivuotisen ja 850 000 dollarin arvoisen sopimuksen.

Heinäkuussa 2023 Sanford teki vapaana agenttina Arizona Coyotesin kanssa yksivuotisen ja 775 000 dollarin arvoisen sopimuksen.

Tammikuussa 2024 Coyotes asetti Sanfordin siirtolistalle josta Chicago Blackhawks poimi hänet joukkueeseeseensa.

Toukokuussa 2024 Sanford teki Blackhawksin kanssa yksivuotisen ja kaksisuuntaisen jatkosopimuksen.

## Tilastot

## Lähteet
* 
* 

### Viitteet
Falcon (videopeli)

**Falcon** on Spectrum Holobyten julkaisema lentosimulaattori, jossa lennetään F-16 Falcon hävittäjällä.
Peli on julkaistu vuonna  DOS:lle ja Macintoshille ja seuraavina vuosina Amigalle ja Atari ST:lle.

Pelin seuraaja oli *[[Falcon A.T.]]*.

## Vastaanotto
CU Amiga -lehti antoi arvosanaksi 95% Amiga-version arvostelussaan.

Computer and Video Games -lehti antoi 93% arvosanaksi Atari ST -version arvostelussaan.

The One -lehti antoi 93% arvosanaksi molemmille Amiga ja Atari ST versioille arvosteluissaan.

## Lähteet

## Aiheesta muualla
* 
* 
*
Rosoailakkilude

**Rosoailakkilude** (*Dicyphus globulifer*) on kuneluteiden heimoon kuuluva nivelkärsäinen hyönteislaji.. 

## Ulkonäkö
Pituus 3,5 mm - 4,1 mm. Muistuttaa muita Dicyphus -suvun luteita. On saanut nimensä etuselän kahdesta pyöreästä kohoumasta, 'rososta'. Töpäkämpi kuin useimmat sukulaisensa. Yleisväritys tasaisen ruskea, kohoumien alue etuselässä musta. Pikkukilpi mustakeskustainen, reunoilta vaalea. Peitinsiivet ovat kuviottomat - lähes kuviottomat. Tuntosarvet kokotummat.

## Levinneisyys
Esiintyy koko Euroopassa ja idässä aina Itä-Siperiaan saakka. Suomessa yleinen ja runsaslukuinen Etelä-Lappiin saakka.

## Elinympäristö

Käyttää ravinnokseen kohokkikasveja, erityisesti puna-ailakkia. Muita ravintokasveja ovat olleet valkoailakki, käenkukka, sekä erilaiset kohokit ja neilikat.

## Elintavat
Talvehtii aikuisena. Seuraava sukupolvi kehittyy aikuiseksi heinäkuulta alkaen.


20170606 Dicyphus globulifer Lohja Finland Petro Pynnönen.jpg|Rosoailakkilude 6.6.2017 Lohja
20170711 Dicyphus globulifer nymfi Lohja Finland Petro Pynnönen.jpg|Rosoailakkilude, nymfi 11.7.2017 Lohja


## Lähteet

## Aiheesta muualla
* https://www.britishbugs.org.uk/heteroptera/Miridae/Dicyphus_globulifer.html
Sormustinkukkalude

**Sormustinkukkalude** (*Dicyphus pallicornis*) on kuneluteiden heimoon kuuluva nivelkärsäinen hyönteislaji.. Sen kuvasi ensimmäisenä Franz Xaver Fieber vuonna 1861.

## Ulkonäkö
Pituus 2,6-4 mm. Kapea ja vaalea pieni lude, jolla punaiset silmät.

## Levinneisyys
Levittäytynyt Suomeen 2000-luvulla.

## Esiintyminen Suomessa ja elinalueet
Suomen Lajitietokeskuksen mukaan laji esiintyy ensisijaisesti puistoissa, pihamailla ja puutarhoissa. Suomessa sitä tavataan kolmella kasvillisuusvyöhykkeellä: Ahvenanmaan sekä Lounaisen rannikkomaan lauhkean vyöhykkeen sekametsissä, Lounaismaan ja Pohjanmaan rannikon eteläboreaalisella vyöhykkeellä ja Pohjanmaan keskiboreaalisella vyöhykkeellä.

## Elintavat
Laji käyttää ravinnokseen vain sormustinkukkia.


Dicyphus_pallicornis2.jpg
Dicyphus_pallicornis_larve1.jpg


## Lähteet

## Aiheesta muualla
*British Bug: ''Dicyphus pallicornis''
Campyloneura virgula

**Campyloneura virgula** on kuneluteisiin kuuluva nivelkärsäinen hyönteinen. Se on melko uusi laji Suomen ludelajistossa. Se löydettiin äskettäin uutena lajina Ahvenanmaalta. Lajin erityispiirre on, että se lisääntyy pääosin partenogeneettisesti ja koiraat ovat siksi harvinaisia.

## Ulkonäkö
Pituus 4–5 mm Hoikka ja pitkäjalkainen laji, jolla huomiota herättävät kuviot. Yleisväritys kellanruskea, jalat keltaiset. Etuselän sivuilla selvärajainen punainen juova, punainen silmä, punaisia poikkijuovia tuntosarvissa, punainen peitinsiipien kärki. Pikkukilpi kirkkaankeltainen. Nymfit kellanvihreitä samankaltaisin punaisin kuvioin.

## Levinneisyys
Laji elää lähes koko Euroopasta aina Keski-Aasiaan saakka. Suomessa se tunnetaan toistaiseksi vain Ahvenanmaan maakunnasta.

## Elinympäristö
Suomessa lajia on löydetty ainakin alppiruusulta, vaahteralta ja lehmukselta.

## Elintavat
*Campyloneura virgula* on peto ja se saalistaa muun muassa kirvoja. Lajin fenologiasta Suomessa ei vähäisten havaintojen vuoksi tiedetä vielä tarpeeksi. Laji on ainakin etelämpänä aikuistalvehtija. Lajin väitetään lisääntyvän partenogeneettisesti muutoin koko Euroopassa, mutta Sisiliassa ja Pohjois-Afrikassa koiraat ovat tavallisia ja laji lisääntyy normaalisti. 


Campyloneura.virgula.nymph.1.jpg| Campyloneura virgula, nymfi

## Lähteet

## Aiheesta muualla
*Laji.fi: Campyloneura virgula
*iNaturalist: Campyloneura virgula
*UniProt: Taxonomy - Campyloneura virgula 
*University of Michigan, Animal Diversity Web (ADW): Campyloneura virgula 
*Iowa State University, Bug Guide: Species Campyloneura virgula 
*Global Biodiversity Information Facility (GBIF): Campyloneura virgula 
*Centre for Agriculture and Biosciences International (CABI): Campyloneura virgula
Pähkämölude

**Pähkämölude** (*Macrolophus pygmeus*) on kuneluteiden heimoon kuuluva nivelkärsäinen hyönteislaji. Se on pieni, viehättävä alkukesän laji, joka voi löytyä vaikka omasta kukkapenkistä. Se on kirvojen syöjä ja siksi hyödyllinen laji. Sitä on käytetty biologisessa torjunnassa. Sen kuvasi ensimmäisenä Jules Pierre Rambur vuonna 1839.

## Ulkonäkö
Pituus 3,1 mm - 3,9 mm Hoikka ja pitkänomainen laji. Yleisväri vihreä. Silmiinpistävin tuntomerkki on mustien silmien poikki kulkeva musta juova. Samoin tuntosarvien ensimmäinen jaoke on musta. Siipien kärkikalvossa on suttuista harvaa poikkijuovitusta. Suvun muut lajit ovat hyvin saman näköisiä mutta niitä ei ole tavattu Suomessa luonnonvaraisena. 

## Levinneisyys
Tavataan suurimmassa osassa Eurooppaa ja itään aina Keski-Aasiaan saakka.

### Suomessa
Suomessa sitä tavataan kolmella kasvillisuusvyöhykkeellä: Lounaisen rannikkomaan lauhkean vyöhykkeen sekametsissä, Lounaismaan ja Pohjanmaan rannikon sekä Järvi-Suomen eteläboreaalisella vyöhykkeellä ja Pohjanmaan keskiboreaalisella vyöhykkeellä.

## Elinympäristö
Pähkömölude viihtyy varjoisissa ja puolivarjoisissa lehdoissa ja tuoreilla niityillä. Esiintyy luonnoympäristössä ainakin lehtopähkämöllä ja metsäkurjenpolvella. Puutarhoissa kasvavat tarhakurjenpolvi ja tuoksuvatukka kelpaavat samoin isäntäkasviksi.

## Elintavat
Yksi sukupolvi vuodessa. Talvehtii ainakin nymfinä. Nymfit aikuistuvat melko varhain keväällä, jo toukokuun alkupuoliskolla ja aikuiset kuolevat kesäkuun alussa. Seuraavan sukupolven nymfit kuoriutuvat loppukesällä ja niitä tavataan lokakuulle saakka. 


20170611 Macrolophus pygmeus Lohja Finland Petro Pynnönen.jpg|Pähkämölude Lohja 11.6.2017
20170609 Macrolophus pygmeus Lohja Finland Petro Pynnönen.jpg|Pähkämöludenaaras tuoksuvatukalla. Lohja 9.6.2017
20170815 Macrolophus pygmeus nymfi Lohja Finland Petro Pynnönen.jpg|Pähkämöluteen nymfi, Lohja 15.8.2017


## Lähteet

## Aiheesta muualla
* https://www.britishbugs.org.uk/heteroptera/Miridae/macrolophus_pygmaeus.html
Nesidiocoris tenuis

**Nesidiocoris tenuis** on kuneluteiden heimoon kuuluva nivelkärsäinen hyönteislaji.. Nämä luteet vahingoittavat kasveja ja ovat levinneet Suomeen vahingossa.

## Ulkonäkö
Tämän luteen pituus on 3–4 millimetriä. Sen väritys on vihreä ja siinä on tummia laikkuja.

## Levinneisyys ja elinympäristö
*N. tenuis* esiintyy alkuperäisenä Afrikan, Aasian ja Välimeren trooppisissa ja subtrooppisissa elinympäristöissä.

## Ravinto ja elintavat
Tavallisesti *N. tenuis*-luteen ravintoa ovat jauhiaiset tai muut hyönteiset. Niiden puuttuessa se saattaa kuitenkin syödä kasveja. Luteen imiessä kasvia sen niille myrkyllinen sylki pääsee niihin Tavallisesti vioitetun kasvin kukat kuolevat ja imemiskohta turpoaa. Tämä aiheuttaa satojen vähenemistä ja kasvien varsien heikkenemistä. Suomessa Pohjanmaalle pääsi syksyllä 2008 leviämään näitä luteita ja on sen jälkeen aiheuttanut siellä ja muualla Suomessa vioituksia kasvihuonekasveissa. Talvella *N. tenuis*-luteiden on pakko Suomen olosuhteissa pysytellä kasvihuoneissa, sillä ne eivät kestä ulkona.

Nämä luteet lisääntyvät tehokkaasti etenkin keinovalossa ja muutaman yksilön populaatio voi kasvaa suurta vahinkoa aikaan saavaksi yhden talven aikana. Otollisin lisääntymislämpötila on 20–30 celsiusastetta.

## Lähteet

## Aiheesta muualla
* 
* 
*
Alppiruusulude

**Alppiruusulude** (*Tupiocoris rhododendri*) kuvattiin tieteelle uutena lajina 1972 Englannista, vaikka se on alun perin amerikkalainen laji.

## Ulkonäkö
Pituus 4,0 mm - 5,0 mm. Hoikka ja pitkäjalkainen. Värikäs keltaisen, ruskean ja mustan kirjava laji, joka muistuttaa hieman *[[Campyloneura virgula]]a*. Siltä puuttuu kuitenkin punaiset kuviot, etuselkä on laajalti musta ja siinä on valkea kaulus.

## Levinneisyys
Laji on alun perin Amerikan mantereelta. Se on levinnyt Englantiin, jossa se kuvattiin tieteelle uutena lajina 1972. Manner-Eurooppaan se on levinnyt vasta 2000-luvulla. Alppiruusulude tavattiin Suomessa ensimmäisen kerran vuonna 2008. Vuonna 2017 lajista tehtiin useita havaintoja pääkaupunkiseudulla.

## Elinympäristö
Laji elää yksinomaan alppiruusuilla (*Rhododendron*). 

## Elintavat
Saalistaa ilmeisesti alppiruusuilla eläviä jauhiaisia (*[[Aleyrodidae]]*) kuten alppiruusujauhiaisia (*Aleuroclava chittendeni*). Yksilöitä on havaittu vain alppiruusuilla, jotka ovat jauhiaisten vaivaamia. Ulkomailla se on ilmeisesti käyttänyt *[[Illinoia lambersi]]* -kirvoja ravinnoksi.

## Lähteet

### Viitteet

## Aiheesta muualla
* Laji.fi: Alppiruusulude (''Tupiocoris rhododendri'')
* Ötökkätieto: Alppiruusulude (''Tupiocoris rhododendri'')
* British Bugs: ''Tupiocoris rhododendri''
* NatureSpot: ''Tupiocoris rhododendri''
* Bug Guide: Plant Bug - ''Tupiocoris rhododendri'' Kuva. 
* Bug Guide: Species ''Tupiocoris rhododendri'' Kuvia.
* ''Illinoia lambersi'' 
* Centre for Agriculture and Biosciences International (CABI): Tupiocoris rhododendri
Fighter Bomber

**Fighter Bomber** (myös nimellä **Strike Aces**) on Vektor Grafixin kehittämä ja Activisionin julkaisema lentosimulaattori. Peli on julkaistu vuonna  Atari ST:lle ja DOS:lle ja Amigalle sekä muille alustoille seuraavan vuonna.

## Vastaanotto
CU Amiga -lehti antoi pelille arvosanaksi 96% Amiga-version arvostelussaan.

The One -lehti antoi pelille arvosanaksi 95% DOS-version arvostelussaan.

## Lähteet

## Aiheesta muualla
* 
*
Hiirenporraslude

**Hiirenporraslude** (*Bryocoris pteridis*) on kuneluteiden heimoon kuuluva hyönteislaji. Se on sukunsa **Bryocoris** ainoa laji.

## Ulkonäkö
Pituus 2,0 mm – 4,0 mm. Hiirenporraslude on pienikokoinen ludelaji, jonka kaksi muotoa ovat varsin erinäköisiä. Lyhytsiipiset yksilöt ovat pieniä, tasaisen ruskeita, ja niillä on voimakkaasti taaksepäin levenevät peitinsiivet. Pitkäsiipiset yksilöt ovat lähes puolet pidempiä ja niillä on selvärajaiset tummat kuviot peitinsiivissä. Molemmilla muodoilla on tyypillinen tuntosarvien väritys; tyvestä vaaleat ja toisen jaokkeen kärkiosasta kärkeen asti tummat.

## Levinneisyys
Levinnyt laajalti palearktiselle alueelle, Suomessa Etelä-Suomesta Kainuuseen saakka.

## Elinympäristö
Viihtyy varjoisissa ja kosteissa metsissä. Elää saniaisilla, kuten hiirenportaalla, sananjalalla ja metsäalvejuurella. 

## Elintavat
Talvehtii munana. Nymfit kehittyvät saniaiskasveilla aikuisiksi kesäkuun lopulta alkaen. Aikuisia tavataan elokuun loppupuolelle saakka.

20170629 Bryocoris pteridis nymph Lohja Finland Petro Pynnönen.jpg|Hiirenporraslude nymfi (29.6.2017 Lohja) 
20170710 Bryocoris pteridis female macropteryx Lohja Finland Petro Pynnönen.jpg|Hiirenporraslude naaras pitkäsiipinen (10.7.2017 Lohja)


## Lähteet

## Aiheesta muualla
*Laji.fi: Hiirenporraslude (''Bryocoris pteridis'')
*Bug Guide: Bryocoris pteridis
Ehtoolude

**Ehtoolude** (*Bothynotus pilosus*) on kuneluteisiin kuuluva ludelaji joka elää lähinnä metsissä, tuoreissa kangasmetsissä ja lehdoissa. On tavattu myös soilta ja tunturiplajakoilta.

## Ulkonäkö
Ehtooluteilla naaras on pienempi kuin koiraat 3,6–3,8 mm, ja koiraat ovat noin 5–6 mm. Ehtooluteen koiraat ovat pitkäsiipisiä ja melko tasaisen levyisiä, kun taas naaraat ovat lyhytsiipisiä, lentokyvyttömiä ja pullakoita ruumiinmuodoltaan. Molemmilla sukupuolilla on etuselässä karkeita pisteitä, ja ruumiissa pitkä karvoitus. Silmät ovat ulkonevat. 

## Levinneisyys
Suomessa laji on yleinen ja sitä tavataan heinä–elokuussa koko maasta. Muualla ehtooludetta tavataan Euroopassa, Aasiassa Kiinassa pohjoisosissa sekä Venäjän itäisimmissä osissa.

## Elinympäristö
Ehtoolude viihtyy metsissä. Sitä on löydetty tuoreista kangasmetsistä, lehdoista, soilta. Sen ravintokasveja ei tunneta. Naaraat lentokyvyttöminä elävät ilmeisesti sammalikossa. 

## Lähteet
### Viitteet

## Aiheesta muualla
*Biodiversidad Virtual / Invertebrados: Bothynotus pilosus 
*Bothynotus pilosus 
*Bothynotus pilosus  (Insecta: Heteroptera, Miridae)
Kartiolude

**Kartiolude** (*Stethoconus cyrtopeltis*) on kuneluteisiin kuuluva ludelaji joka elää ainakin puolukkatyypin kuivahkoilla kankailla.

## Ulkonäkö
Kartioluteen pituus on 3,8–4,8 mm, se on ruskean- ja vaalean kirjava, sillä on pään ja etuselän välissä kaulus. Pikkukilvessä on kartiomainen kohouma.

## Levinneisyys
Kartiolude on Itä-Eurooppa]lainen laji ja sitä on tavattu Latviasta, Valko-Venäjältä ja Venäjän luoteisosista. Suomessa sitä on myös tavattu Itä-Suomesta itärajan tuntumasta.

## Elintavat
Kartioluteesta tiedetään melko vähän, mutta sitä on kuitenkin tavattu puolukkatyypin kuivahkoilla kankailla. Ulkomailla sen on todettu saalistavan päärynäludetta (*Stephanitis pyri*).

## Lähteet

## Aiheesta muualla
*  
* www.insects.fi: ''Stethoconus cyrtopeltis'' (Flor, 1861)  Kuva.
Hartokesakkolude

**Hartokesakkolude** (*Alloeotomus gothicus*) on kuneluteisiin kuuluva ludelaji joka elää paahteisilla harju- ja kalliomänniköillä.

## Ulkonäkö
Hartokesakkolude on punaruskean vihertävän kirjava noin pituus 5,0–6,0 mm, sillä on tiheä, pitkä ja pysty karvoitus. Lajin voi sekoittaa helposti petäjäkesakkoluteeseen (*Alloeotomus germanicus*).

## Levinneisyys
Hartokesakkoludetta tavataan Euroopassa, Scandinavian eteläosista aina Välimeren länsiosiin. Suomesta ei ollut pitkään aikaan havaintoja mutta viime aikoina on tullut etelä-rannikolta uusia havaintoja.

## Elinympäristö
Hartokesakkolude viihtyy paahteisilla harju- ja kalliomänniköillä. Käyttää ravinnokseen ilmeisesti männyllä (*Pinus sylvestris*) eläviä kirvoja ja selkärangattomia.

## Lähteet

## Aiheesta muualla
* Laji.fi: hartokesakkolude (''Alloeotomus gothicus'')
* British Bugs: ''Alloeotomus gothicus'' 
* GBIF: ''Alloeotomus gothicus'' (Fallén, 1807)
* www.eakringbirds.com: ''Alloeotomus gothicus'' (Fallén, 1807)
Keltasiimalude

**Keltasiimalude** (*Deraeocoris lutescens*) on kuneluteisiin kuuluva nivelkärsäinen hyönteinen. Se on levinnyt Suomeen. Ensimmäinen havainto on Turusta vuodelta 2010.

## Ulkonäkö
Pituus 3,7 mm - 4,5 mm. Ruumiinmuodoltaan melko leveä keltasiimalude eroaa useimmista muista lajeista vaaleiden tuntosarvien ja säärien kahden tumman raidan johdosta. Yleisväritys vaihtelee lämpimän kellanruskeasta tummankirjavaan. Lähisukulaisesta kärsämösiimaluteesta sen erottaa sileästä pikkukilvestä. 

## Levinneisyys
Levinnyt lähes koko Eurooppaan. Laji on Eteläisimmässä Suomessa nykyään melko paikoittainen, mutta esiintyessään usein runsaslukuinen.

## Elinympäristö
Keltasiimalude elää lehtipuilla, etenkin lehmuksella, jalavalla ja tammella.

## Elintavat
Yksi sukupolvi vuodessa. Talvehtii aikuisena, seuraava sukupolvi aikuistuu elokuussa.


20170522 Deraeocoris lutescens Lohja Finland Petro Pynnönen.jpg|Keltasiimalude 22.5.2017 Lohja
20160921 Deraeocoris lutescens Helsinki Finland Petro Pynnönen.jpg|Keltasiimalude 21.9.2016 Helsinki
20170824 Deraeocoris lutescens Lohja Finland Petro Pynnönen.jpg|Keltasiimalude 24.8.2017 Lohja
20170809 Deraeocoris lutescens Helsinki Finland Petro Pynnönen.jpg|Keltasiimalude nymfi 9.8.2017 Helsinki
20170815 Deraeocoris lutescens Lohja Finland Petro Pynnönen.jpg|Keltasiimalude, isompi nymfi Lohja 15.8.2017


## Lähteet
Konkkaheinälude

**Konkkaheinälude** (*Stenodema virens*) on kuneluteisiin kuuluva ludelaji joka ravintokasveja ovat erilaiset heinät.

## Ulkonäkö
Konkkaheinälude on pituudeltaan noin 7,4–8,5 mm, väriltään se on vihetävä. Se muistuttaa kastikkaheinäludetta, mutta sen tuntosarvet ovat tukevammat ja jaokkeiden suhteet erilaiset.

## Levinneisyys
Euroopassa lähes kaikkialla yleinen, tavataan alueella Keski-Aasiasta Kiinan pohjoisosiin. Suomessa sitä tavataan lähes koko maasta ja pohjoisimmat havainnot ovat Lapista.

## Elinympäristö
Heinikkoisilla niityillä, tienpientareilla, hakkuuaukeilla ja muilla aurikoisilla aukeilla paikoilla joissa kasvaa heinää.

## Lähteet

## Aiheesta muualla
* Laji.fi: Konkkaheinälude (''Stenodema virens'')
* www.miridae.dk: ''Stenodema virens''
* ''Stenodema virens'' (Linnaeus, 1767)  Kuvia.
* Stenodema laevigatum/Stenodema virens | Tifa&#039;s photos  Kuvia.
Jäärälude

**Jäärälude** (*Megaloceroea recticornis*) on kuneluteiden heimoon kuuluva nivelkärsäinen hyönteislaji.  Jääräluteen pituus on 8–10 millimetriä. Se on pitkulainen vihreänsävyinen lude jolla on poikkeuksellisen pitkät tuntosarvet. Jo ensimmäinen jaoke on pidempi kuin luteen pää. Suomessa jääräludetta on havaittu pääasiassa maan etelä- ja itäosissa ja se on luokiteltu alueellisesti elinvoimaiseksi lajiksi. Jääräluteita elää ruohikkomailla, niityillä ja metsänreunoissa.

## Kuvia

Megaloceroea recticornis (grass bug), Arnhem, the Netherlands.jpg
Megaloceroea recticornis (Miridae sp.), Arnhem, the Netherlands.jpg
Megaloceroea recticornis (Miridae sp.), Arnhem, the Netherlands - 2.jpg
Megaloceroea recticornis (Miridae sp.), Elst (Gld), the Netherlands.jpg
Megaloceraea recticornis 1.jpg
Megaloceroea recticornis (Miridae sp.), Elst (Gld), the Netherlands - 2.jpg


## Lähteet

## Aiheesta muualla
*LAJI.FI-foorumi: Kookas, kapea ja vihreä ''Megaloceroea recticornis''
*ITIS: Megaloceroea recticornis 
*University of Michigan, Animal Diversity Web (ADW): Megaloceroea recticornis 
*Nature Spot: ''Megaloceroea recticornis'' 
*Bug Guide: Species ''Megaloceroea recticornis'' 
*Bug Guide: Species ''Megaloceroea recticornis'' images  Kuvia.
*Centre for Agriculture and Biosciences International (CABI): Megaloceroea recticornis
Kastikkaheinälude

**Kastikkaheinälude** (*Stenodema laevigatum*) on kuneluteisiin kuuluva ludelaji, jonka ravintokasveja ovat erilaiset heinät.

## Ulkonäkö
Kastikkaheinäluteen pituus on noin 7,6–9,2 mm, väriltään se on ruskean vihertävä, sen otsa kaartuu tasaisesti alaspäin ja ulottuu vain suukilpeen asti. Reiden takaosa on kaventunut.

## Levinneisyys
Etelä Suomessa yleinen, tavataan myös Pohjois-Hämeen eteläosista ja Pohjois-Karjalasta asti. Euroopassa lähes kaikkialla yleinen, tavataan alueella Keski-Aasiasta Kiinan pohjoisosiin.

## Elinympäristö
Kastikkaheinäludetta tavataan puoliavoimissa metsänreunoissa sekä myös sulkeutuneissa lehti- ja havumetsissä. Sen ravintokasveja ovat kastikat (*Calamagrostis*), röllit (*Agrostis*), nadat (*Festuca*), lauhat (*Deschampsia*), koiranheinät (*Dactylis*) ja puntarpäät (*Alopecurus*).


Stenodema laevigata01.jpg
Stenodema.laevigata.jpg
Stenodema.laevigata.couple.jpg
Stenodema laevigatum (aka).jpg
Stenodema laevigata2.jpg
Stenodema.laevigata.nymph.jpg
Weichwanze (Stenodema laevigata) 1367.JPG


## Lähteet

## Aiheesta muualla
* British Bugs: ''Stenodema laevigata''
* Luteet - Heteroptera - Stenodema laevigatum, kastikkaheinälude. - RAAKKILA - Vihti, Mäntyharju - FINLAND
Viherluhtalude

**Viherluhtalude** (*Teratocoris saundersi*) on kuneluteiden heimoon kuuluva nivelkärsäinen hyönteislaji. Sen kuvasivat ensimmäisinä David Douglas ja James Allan Scott vuonna 1869.

## Ulkonäkö
Viherhuhtalude on väriltään vihreä. Tuntosarvien ensimmäinen jaoke on tiheän karvan peitossa. Lajin erottaminen sukulaislajeista on vaikeaa. Pituus 4.5-7.0 mm.

## Esiintyminen Suomessa ja elinalueet
Suomen Lajitietokeskuksen mukaan laji esiintyy ensisijaisesti Itämeren luhtarannoilla. Tämän lisäksi sitä tavataan Itämeren niittyrannoilla. Suomessa sitä tavataan kaikkialla Pohjois-Karjalan ja Kainuun välisen alueen keskiboreaalista vyöhykettä lukuun ottamatta, jossa esiintyminen on epävarmaa.

## Lähteet

## Kirjallisuutta
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla
* 
* 
* 
*
Himmeämarmorilude

**Himmeämarmorilude** (*Phytocoris intricatus*) on kuneluteisiin kuuluva nivelkärsäinen hyönteinen. Se on yksi kuudesta hyvin samannäköisestä Suomessa esiintyvästä marmoriludelajista.. 

## Ulkonäkö
Pituus 6,5 - 7,1 mm Hoikka, pitkäjalkainen ja -tuntosarvinen ludelaji. Yleisväritys harmaan tai rusehtavan kirjava. Peitinsiivet tyvipuolelta lähes tasaväriset, kärkiosan kuneukset usein hieman punertavat. Keskisäären kärjen vaalea poikkivyö puhtaan valkea. Etusäären tyvellä yhtenäinen tumma raita. Etuselässä kapea tumma takareuna. Tuntosarvien toisen jaokkeen pituus = 1,6 -1,7 x etuselän leveys. Silmien väli koiraalla 0,6x - 0,7x silmän halkaisija, naaraalla n.1,25x silmän halkaisija.

## Levinneisyys
Euraasiassa Keski- ja Itä-Euroopasta aina Kiinaan ja Venäjän kaukoitään saakka. Suomessa Etelä-Suomesta aina Etelä-Lappiin saakka. Melko yleinen laji, joka esiintymispaikoilla harvalukuinen.  

## Elinympäristö
Havu- ja lehtipuuvaltaiset metsät ja metsänreunat. Yksilöitä on saatu kuuselta, männyltä, lehtikuuselta, koivulta ja omenapuulta.  

## Elintavat
Yksi sukupolvi vuodessa. Talvehtii munana. Aikuisia tavataan heinä-lokakuussa. Käyttää ravintonaan ilmeisesti sekä kasvien nesteitä että pieniä selkärangattomia.  


20170831 Phytocoris intricatus female Lohja Finland.jpg| Himmeämarmorilude naaras 31.8.2017 Lohja
170726 Phytocoris intricatus Moisio.jpg| Himmeämarmorilude koiras 26.7.2017 Lohja


## Lähteet
Haapamarmorilude

**Haapamarmorilude** (*Phytocoris populi*) on kuneluteisiin kuuluva nivelkärsäinen hyönteinen. Se on peto, joka saalistaa lehtikirvoja.

## Ulkonäkö
Pituus on 6,4–7,3 millimetriä. Laji on hyvin pitkäjalkainen ja -tuntosarvinen kuten muutkin marmoriluteet. Yleisilmeeltään hyvin saman näköinen kuin monet muut marmoriluteet. Haapamarmorilude eroaa kaikista muista suomalaisista marmoriludelajeista sillä, että sen tuntosarvien ensimmäisessä jaokkeessa on molemmilla sivuilla valkoiset pitkittäisjuovat ja sen etu- ja keskisäärten sisimmässä valkoisessa poikkivyössä on päällä selvärajainen musta pitkittäisjuova. Samat tuntomerkit pätevät jo ainakin viimeisellä nymfivaiheella. Väritys vaihtelee lähes mustavalkoisesta rusehtavaan.

## Levinneisyys
Esiintyy lehtipuuvyöhykkeellä Euraasiassa Länsi-Euroopasta aina Tyynelle merelle saakka. Nymfejä on löydetty ainakin haavalta. Suomen pohjoisimmat havainnot ovat Kainuusta.

## Elinympäristö
Lehtimetsissä ja -metsiköissä, joissa kasvaa haapoja tai poppeleita. Lajin voi tavata useilla muillakin lehtipuilla.

## Elintavat
Yksi sukupolvi vuodessa. Aikuisia on tavattu heinäkuulta lokakuulle. Laji on peto, joka käyttää ravintonaan ainakin lehtikirvoja ja jäytiäisiä. Tulee perhosvalolle.


20170813 Phytocoris populi Lohja Finland Petro Pynnönen.jpg|Haapamarmorilude 13.8.2017. Lohja.
20170813 Phytocoris populi closeup Lohja Finland Petro Pynnönen.jpg|Haapamarmorilude huomaa tuntosarvien 1. jaokkeen ja säärien väritys. 13.8.2017. Lohja.
20170718 Phytocoris populi nymfi Lohja Finland Petro Pynnönen.jpg|Haapamarmorilude, nymfi 18.7.2017. Lohja.


## Lähteet
Halmekeilapää

**Halmekeilapää** (*Trigonotylus caelestialium*) on hyvin yleinen ja runsaslukuinen ludelaji, jota tavataan lähes koko Suomessa. Sen kuvasi ensimmäisenä George Willis Kirkaldy vuonna 1902.

## Ulkonäkö
Pituus 4,5-7,3&nbsp;mm. Keilapäät ovat hoikkia ja niillä on pitkät tuntosarvet. Kahdella lajilla, halme- ja ketokeilapäällä on punertavat tuntosarvet. Halmekeilapään tuntosarvien ensimmäisen jaokkeen läpi kulkee vaalea leveä pitkittäisjuova, joka jatkuu läpi koko jaokkeen.

## Levinneisyys
Lähes koko Euraasia. Suomessa yleinen koko maassa Pohjois-Lappia lukuun ottamatta, jossa sitä tavataan myös.

## Elinympäristö
Suomen Lajitietokeskuksen mukaan laji esiintyy ensisijaisesti kuivilla niityillä, kedoilla ja nummilla. Elää useilla heinäkasveilla, kuten kastikoilla, punanadalla, nurmitähkiöllä ja ruokohelpillä.

## Elintavat
Yksi sukupolvi vuodessa. Aikuisia tavataan kesäkuulta lokakuulle. Esiintyessään voi olla hyvin runsas.


20170625 Trigonotylus caelestialium Lohja Finland.jpg| Halmekeilapää Lohja 25.6.2017
20171002 Trigonotylus caelestialium Lohja Finland.jpg| Halmekeilapää. Huomaa vaalea raita tuntosarvien ensimmäisessä jaokkeessa. Lohja 2.10.2017
20170929 Trigonotylus caelestialium nymph Lohja Finland.jpg| Halmekeilapään nymfi Lohja 29.9.2017


## Lähteet
Kaapulude

**Kaapulude** (*Pantilius tunicatus*) on kuneluteiden heimoon kuuluva hyönteinen.. 

## Ulkonäkö
Kaapulude on isokokoinen lude, pituus 8–10 mm.

## Levinneisyys

## Elinympäristö
Kaapuluteita tavataan lepän, pähkinäpensaan ja koivun alaoksilla.

## Elintavat

## Kuvagalleria

File:Pantilius tunicatus (nymph).jpg
File:Pantilius tunicatus bl.JPG


## Lähteet

## Aiheesta muualla
*Laji.fi: Kaapulude (''Pantilius tunicatus'')